als_Latn dik_Latn sag_Latn
Çështja e Vllaznisë duket se ka përfshirë të gjithë. Një ditë flet në media njëri, ditën tjetër del tjetri e kështu me radhë, duke bërë që problematika e futbollit shkodran të marrë më shumë vëmendje sesa shumë halle e probleme që mund të kenë njerëzit e këtij qyteti. Paradreken e sotme ka qenë radha e Prefektit të Qarkut Shkodër, z. Paulin Radovani, të dalë në një konferencë për shtyp, enkas për çështjen e Vllaznisë.
“E kam thënë edhe më parë, Vllaznia ose mbahet peng politikisht ose financiarisht, ose i ka të dyja brenda. Kur i pyet pse nuk e privatizojnë Vllazninë, thonë nuk ka bazë ligjore. Kur i kujton se duhet të shkosh në Ministrinë e Ekonomisë për t’u interesuar, por të thonë se duhen 6 muaj për ta bërë këtë gjë, por ka 5 vite që klubi administrohet nga Bashkia dhe ajo do kishte patur mundësi 10 herë ta kishte çuar çështjen e privatizimit në këtë Ministri. Flitet se vlera e Vllaznisë është shumë e madhe dhe prandaj askush nuk afrohet për ta marrë. Madje, përditë i shtojmë aksionet asaj, por vlera nuk është reale. Duhet vlerësimi i një eksperti kontabël për të vlerësuar saktësisht atë se sa vlen ajo”, – ka thënë fillimisht ai.
Më pas, ka folur për shumë gjëra, natyrisht duke lënë të kuptohet qartë se ashtu si shumë të tjerë dyshon tek abuzimet që mund të jenë bërë në klubin shkodran. “Edhe unë që firmos vendimet e Këshillit Bashkiak kam filluar të dyshoj se çfarë janë këto fonde, ku shkojnë këto fonde. Në gjithë botën ka shitje dhe blerje lojtarësh, por në fakt për shkodranët kjo nuk shkon. Ata kanë filluar t’i harrojnë edhe emrat e lojtarëve, sepse në fakt, u duket sikur gjysma e skuadrës është e Nikshiqit dhe jo e Shkodrës. Vërej se ka një dëshirë të madhe me blerë lojtarë të huaj, pse dhe tek, nuk e di, në një kohë që lavdërohemi për Akademinë tonë. Për në atë vend ku është Vllaznia, si me luajt me Akademinë është, atëherë pse të blejmë të huaj?” – ka thënë prefekti Radovani.
Ai është pyetur edhe për çështjen e auditit dhe e ka përkrahur atë dhe madje ka deklaruar se, nëse ky institucion do të ishte në varësi të tij, do të bënte të njëjtën gjë, prandaj ka shtuar: “Është e drejta e kryetares së Bashkisë, e drejta e Këshillit Bashkiak për ta kontrolluar ku shkojnë paratë e veta. Mënyra e raportimit e administratorit mu duk e çuditshme. Nëse nuk do ta bënte Bashkia, do kisha pasur shumë dëshirë ta bëja unë me Prefekturën auditin dhe t’i nxjerr të gjitha. Kryetarja Ademi ka bërë punën më të mirë me auditin dhe nuk duhet të tërhiqet prej tij. Unë që në fillim të vitit kam thënë pse Bashkia miratoi për Vllazninë vetëm 23 milionë lekë, në një kohë që një vit më parë kishte miratuar 52 milionë lekë.
U pa se paratë nuk do mjaftonin për gjithë vitin, megjithatë kjo u kalua në heshtje dhe prandaj ndodhin këto problemet e sotme. Ma mirë të ketë një fund për gjithë këto halle, sepse në fakt, as në mbledhjen e ardhshme nuk do të zgjidhen. Klubi Vllaznia mesa di unë ka kërkuar 38 milionë, ndërsa Bashkia do t’i miratojë 19 milionë për rrogat e kaluara, por kuptohet, që nëntori dhe dhjetori sërish do mbesin pa lekë dhe do krijohen të njëjtat probleme. Bashkia i ka patur 66 milionë lekë të reja para pak kohësh të ardhura si transfertë nga Qeveria për likujdimet e borxheve të Komunave që u bashkuan me të. Me këtë fond të likujdonte Vllazninë, e kishte shumë të thjeshtë dhe jo të hiqte paratë e investimeve të shesheve dhe rrugicave të lagjeve”.
Megjithatë, Prefekti ka dalë edhe kundër Bashkisë, duke thënë se fondet për Vllazninë nuk duhet t’i heqë nga investimet e tjera, por t’i gjejë tjetër kund, madje ka dhënë edhe variantin e tij se ku mund t’i marrë, teksa ka shtuar: “Nuk ka arsye të mbahet më peng Vllaznia, zgjedhjet kanë mbaruar, paratë për të vazhduar nuk janë, auditi ka hyrë, nuk ka arsye të mbahet më peng. Vllaznia ka nevojë që Këshill Bashkiak të ngrejë një grup pune që të merret për dy apo tre muaj për të ndërtuar platformën e privatimizit të këtij klubi. Ta mbledhin sonte ose nesër Këshillin Bashkiak, të vendosin për kalimin e parave nga transferta e Qeverisë te Vllaznia dhe unë e firmos menjëherë dhe jo të hiqen paratë e investimeve edhe të atyre që nuk janë tifozë”.
https://www.youtube.com/watch?v=gu2jrzf1vbg
Në fund, Radovani ka folur edhe për raportin e administratorit në Këshillin Bashkiak, por njëkohësisht ka bërë thirrje edhe për Bashkinë për të mos paragjykuar atë që shpreh interes për të marrë këtë klub. “Unë do ta kisha shkarkuar në vend administratorin e Vllaznisë me mënyrën si ai foli para Këshillit Bashkiak. Jam dakord që të gjithë të japim një ndihmë për Vllazninë, duke filluar nga unë për t’i dhënë një rrogë mujore, por këtë duhet ta bëjë edhe administratori dhe gjithë pjesëtarët e tjerë të Bashkisë. Duhet të privatizohet Vllaznia dhe të mos mbahet peng. Nuk ka rëndësi emri i atij që e merr dhe bindja politike. Ne, në fakt, e vrasim mendjen shumë për këtë, por nuk duhet të ndodhë kështu. Vllaznia duhet t’i jepet atij që premton se do ta çojë sa më lart”, – ka thënë ai në fund të konferencës së sotme për shtyp.
[total-poll id=105459]
-
Kampionati Shqiptar/ 2 orë më parë
Partizani, ja pse u pezullua kapiteni Alban Hoxha
Partizani e ka nisur në mënyrën më të keqe sezonin e ri futbollistik. Mark...
-
Tenis/ 3 orë më parë
Rafael Nadal triumfon në US Open, Anderson dorëzohet në finale
Tenisti Rafael Nadal fitoi sot grand slemin e US Open, i 16-ti në karrierën...
-
Bundesliga/ 12 orë më parë
Max Kruse hedh kandidaturën për goditjen e këndit më qesharake të vitit
Ky është momenti qesharak kur ylli i Werder Bremen Max Kruse rrëshqet teksa po...
-
Seria A/ 12 orë më parë
Mirabelli e quajti “burrë i vogël”, vjen kundërpërgjigja e Raiola-s
Një marrëdhënie e nisur keq, fryt i një negociate të komplikuar, si ajo për...
-
Seria A/ 13 orë më parë
Video: Gafa e Andrea Pirlo hyn në histori
Diego Valeri ka barazuar një rekord të MLS-së (Major League Soçer) dhe duhet të...
-
Merkato/ 13 orë më parë
Liverpool dhe Chelsea dërgojnë skautët në Uruguai për të vëzhguar supertalentin 18-vjeçar
Chelsea dhe Liverpool kanë dërguar skautë në Uruguai për të vëzhguar adoleshentin uruguaian Sebastian...
-
La Liga/ 13 orë më parë
“No Ronaldo, No Pary” – Real Madrid pret me padurim kthimin e CR7
“Të gjithë ne duam që Ronaldo të kthehet, sepse na duhen golat e tij…”....
-
Bundesliga/ 13 orë më parë
Njihuni me kapësin e topave që mundi Bayern Munich
Ky është djaloshi që bëri Bayern të duket një ekip i vjetër. Gjatë fitores...
-
Futboll/ 14 orë më parë
Bonucci: “Milan nuk duhet të përsërisë këtë paraqitje”
“Jemi çorientuar në rastin e parë të Lazios. Milan nuk duhet të bëjë këtë...
-
Futboll/ 14 orë më parë
Mark Iuliano: “Më mirëpritën me humbje, mos prisni Partizan me kundërsulm”
E ka nisur me humbje aventurën e tij në drejtimin e skuadrës së Partizanit,...
als_Latn als_Latn als_Latn als_Latn als_Latn als_Latn zho_Hans als_Latn eng_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn por_Latn als_Latn unk als_Latn als_Latn als_Latn unk als_Latn als_Latn als_Latn unk als_Latn als_Latn als_Latn